Aalborgs Stifts Adresseavis, 1826-03-20
Norge. Christiania, den 21de Februar. - J forskellige Egne af Gudbrandsdalen, fornemmelig i Læssøe-Ting lang, saavelsom i nogle tilstødende Bygder af Trondhjems Stift, har en Person ved Navn Engebret Belle, som kalder sig selv "Bondens Statholder i Trondhjem", strejset omkring og allerede for nogle Aar tilbage paa forskellige Maader i flere Districter, og i Særdeleshed i Læssøe Thing lang, søgt at vække Almuens Misnøje imod de sammesteds ansatte Embedsmænd. Efter endog i Aaret 1818 at have erholdt Hans Majestæts naadigste Tilgivelse og af vedkommende geistlige Øvrighed at være betydet det Lovstridige i sit Forhold med Advarsel om for Eftertiden at fraholde sig alt Saadant, bragte dog fornævnte Person det derhen, at de fra den af ham forledede Almue indløbne Klager bleve saa hyppige, at man fandt det fornødent i Anledning at disse Klager, at lade anstille retlige Undersøgelser. Da imidlertid, i Følge det ved Undersøgelserne Oplyste, de indsendte Klager bleve ansede ubeføjede, bleve angjældende Klagere sagsøgte og tilpligtede at udrede de af Undersøgelsen flydende Omkostninger, for hvilke der omsider ved Fogden skulde gjøres Execution. Dagen forinden denne tilsigtede Executions-Forretning blev der beskikkelsesviis ved en Jørgen Endresen Hage overleveret Fogden et med Hensyn til sit Jndhold yderst eenfoldigt men dog med Hensyn til den Tendents, det angav, lovstridigt Skrift, undertegnet af Engebret Syversen Belle med 57 flere Almuesmænd af Læssøe=Præstegield, hvori sagdes, at de vilde ophæve og tilintetgjøre alle de Retshandlinger og andre offentlige Forhandlinger, der fra 1815 til 1825 i Læssøe-Thinglang, vare passerede navnligen: Sølvskat-Ligningen, Næringsskat-Ligningen, Districts=Matriculerings-Commissionen, Hoved Matriculerings-Commissionen &c. &c., fordrede Caution af Embedsmændene for den Erstatning, de for de af dem udøvede ulovlige Handlinger pligtede til Almuen, samt truede med Arrest paa den Embedsmands Person, der vilde modsætte sig Almuens Villie ved denne Lejlighed, m.v. Under selve Executions-Forretningen blev Fogden, efter paa behørig Maade at have erholdt Udlæg hos 2de af de til formeldte Omkostningers Udredelse domfældte Angjældende, paa Person overfalden af Hans Torstensen Korsvold, da Fogden hos den Tredie af de Angjældende vilde paabegynde Executions=Forretningen, hvilken dog, efterat H. Korsvold var arresteret, paa lovlig Maade blev fuldført. Da man imidlertid, deels paa Grund af de nærmere Omstændigheder, deels ved Erfaring om den Maade, hvorpaa saadanne Foretagender af den enfoldige Almuesmand fremavles, ikke havde tilstrækkelig Grund til at antage nogen Forbindelse imellem fornævnte Skrift og de af Hans Torstensen Korsvold foretagne Voldsomheder mod Fogden, fandtes det for det Første rigtigst at lade ved Districtets Overøvrighed indhente yderligere Oplysninger over det Passerede. Ved den af Overøvrigheden afholdte Forretning erklærede de øvrige Almuesmænd, paa Engebret Belle og Hans Korsvold nær, at de ikke havde forstaaet Skriftets Jndhold, men at de, forledede af de 2de Ovennævnte, havde undertegnet Samme; hvorhos de underdanigst anholdt om naadigst Tilgivelse for det Urigtige og Upassende, som de i Skriftet brugte Ord mod deres Villie maatte antyde, lovende at iagttage det Forhold, som sømmer rolige Borgere, og personligen samt med deres Eiendomme at indestaae for, at de offentlige Forretninger i Læssøe=Præstegield ikke ved noget voldsomt Foretagende skulde blive standsede. Hans Kongelige Majestæt har derfor ved Resolution af 4de d. M., paa disse Vildlededes underdanigste Bøn, af landsfaderlig Naade tilgivet dem deres Brøde, imod at de ved Overøvrigheden offentligen til Thinge tilkjendegives Høistsammes Mishag med dette Forhold, samt love, under de af dem selv vedtagne Forpligtelser, at opføre sig som gode og fredsommelige Borgere; ligesom ved samme Resolution naadigst er beordret en Commission, bestaaende af Sorenskriveren i Ørkedalen A. Rambech, Ridder af Nordstjerne-Ordenen, Sorenskriveren i Hadeland, og Land, J. G. Thaulow, og Gaardbruger Ole Haagen stad, nedsat, for at undersøge og paakiende Engebret Belles, Hans Korsvolds og Jørgen Endresen Hages lovstridige Forhold, hvilken Commission tillige er naadigst paalagt at undersøge Foged Kahrs, Sorenskriver Bjerregaards- og Lensmand Juells Forhold, forsaavidt i ovennævnte Skrift paaklaget er, eller af nogen iblandt Almuen i Læssøe=Præstegield for Commissionen paaklaget vorder.